03/06/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución pola que se ordea a inscrición e publicación do acordo regulador das condicións de traballo do persoal funcionario do Condello de Culleredo

Visto o expediente do Acordo regulador das condicións de traballo do persoal funcionario do concello de Culleredo, no que ao texto orixinal, publicado no B. O. P do 22.11.2008, incorpóranse as modidicacións acordadas pola Mesa Negociadora nas datas: 3.12.2009 (publicada no B. O. P do 26.02.2010), 07.06.2010, ratificada polo Pleno municipal o 15.06.2010, pendiente de publicación, e 16.02.2011, ratificada polo Pleno municipal o 28.02.2011, pendente de publicación. Solicítase a inscrición e publicación do texto completo coa doble finalidade de recopilar os acordos vixentes de regulación das condicións de traballo do persoal funcionario do concello, e de que o programa informatico de Rexistro de Convenios e Acordos Colectivos de Traballo lle asigne un código. A solicitude foi presentada telematicamente o día 25,03,2011 e completada os días 29.04.2011 e 13.05.2011, de acordo co establecido no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia, e en aplicación do disposto polo artigo 38 da Ley 7/2007, de 12 de abril, do Estatuto Básico do Empregado Público ESTA XEFATURA DE TRABALLO E BENESTAR ACORDA: 1º.- Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2º.- Dispoñer a súa publicación no Boletín Oficial da provincia da Coruña. A Coruña, 19 de maio de 2011 O xefe territorial de Traballo e Benestar Kanta Ilzarbe De la Ballina CAPÍTULO I - OBXECTO, ÁMBITO DE APLICACIÓN E NORMAS XERAIS CAPÍTULO II - REPRESENTACIÓN E DEREITOS SINDICAIS CAPÍTULO III - CALENDARIO E XORNADA LABORAL CAPÍTULO IV - VACACIÓNS, PERMISOS E LICENZAS CAPÍTULO V – INGRESO, PROVISIÓN E PROMOCIÓN. CAPÍTULO VI - OUTROS DEREITOS CAPÍTULO VII - RETRIBUCIÓNS CAPÍTULO VIII - SEGURIDADE E SAÚDE CAPÍTULO IX – NORMALIZACIÓN LINGÜISTICA DISPOSICIÓNS ADICIONAIS, TRANSITORIAS E FINAL ANEXO I – POLICÍA LOCAL 35 ANEXO II - ACCIÓN SOCIAL Os representantes sindicais da UXT, CIG e CCOO, por unha parte, e a Corporación municipal, pola outra, subscriben este convenio, denominado “Acordo negociado regulador das condicións de traballo do persoal funcionario do Concello de Culleredo”. As normas que se conteñen neste acordo serán de aplicación a todo o persoal funcionario, definido segundo a lexislación vixente ao respecto. As peculiaridades aplicables á Policía Local quedarán reflexadas neste texto e anexos ao mesmo. O ámbito funcional deste acordo esténdese a toda a actividade propia do Concello de Culleredo. O ámbito territorial deste acordo esténdese ao Concello de Culleredo. O presente acordo entrará en vigor coa súa sinatura e aprobación polo Pleno do Concello, e permanecerá vixente ata o 31 de decembro de 2008, salvo nas materias en que se pacte especificamente unha vixencia diferente, cunha prórroga automática anual sen non hai denuncia. As propostas de denuncia e revisión do acordo comunicaranse por escrito á outra parte cunha anticipación dun mes con respecto ao remate da vixencia do convenio.1. As disposicións de carácter xeral que establezan normas máis vantaxosas que as que se pactan neste convenio aplicaranse inmediatamente cando, ao consideralas no seu conxunto en cómputo anual, resulten superiores a aquelas. Todo isto sen prexuízo de que tal circunstancia poida ser causa suficiente para a revisión do convenio.2. Os conflitos que se orixinen entre dúas ou máis normas, tanto legais como pactadas, que deberán respectar en todo caso os mínimos de dereito necesario, resolveranse mediante a aplicación da máis favorable para o persoal traballador, considerándoas no seu conxunto e en cómputo anual respecto aos conceptos cuantificables.1. Dentro dos quince días seguintes á publicación do acordo, constituirase unha Comisión Paritaria de Interpretación, Vixilancia e Estudo que terá por obxecto interpretar e estudar as cuestións controvertidas que se deriven do desenvolvemento e aplicación do acordo.2. Esta comisión terá unha composición paritaria.3. A Comisión Paritaria poderá actuar por medio de ponencias para considerar asuntos concretos e especializados. En todo caso, a composición destas ponencias terá carácter paritario.4. Para que sexan válidas as reunións da Comisión Paritaria será necesaria a asistencia de, polo menos, dous vogais designados pola representación sindical e dous representantes designados polo equipo de Goberno municipal.5. A Corporación municipal e os representantes do persoal funcionario, por si mesmos ou por petición de calquera funcionario que estea incluído no ámbito persoal do acordo, están facultados para presentar cuestións derivadas da aplicación deste convenio.6. O presidente da Comisión Paritaria poderá convocar a mesma en calquera momento. A comisión reunirase por instancia de calquera das partes, nun prazo non superior a cinco días, desde a solicitude da reunión.7. A Comisión Paritaria decidirá no prazo de dez días desde a data de reunión sobre os asuntos a que nela se trataran.8. Os acordos que adopte a Comisión Paritaria serán vinculantes para ambas as partes. Aplicaranse en todos os centros de traballo dependentes do Concello de Culleredo e no ámbito persoal que corresponde ao acordo.9. Corresponde á Comisión Paritaria a interpretación da totalidade do articulado do convenio así como a vixilancia do seu cumprimento.1. As condicións que se pactan forman un todo orgánico e indivisible e, para efectos da súa aplicación práctica, consideranse de xeito global e conxunto en cómputo anual.2. Este acordo prevalece sobre calquera outra norma de igual ou inferior rango que regule materias que se contemplen no mesmo e que estea vixente na data da sinatura. Conforme á lexislación vixente, a organización do traballo é facultade exclusiva da Corporación municipal a través dos seus órganos de goberno e a súa aplicación práctica corresponde aos titulares das xefaturas das distintas unidades administrativas, sen prexuízo dos dereitos e facultades de audiencia e información recoñecidas ao persoal ao servizo das administracións públicas na lexislación vixente. Respectaranse en todo caso os acordos que para o efecto se adopten neste convenio. O réxime disciplinario aplicable aos funcionarios do Concello de Culleredo será o establecido no Decreto da Xunta de Galicia 94/1991 de 20 de marzo, Real decreto lexislativo 781/1986, de 18 de abril, así como na Lei 7/2007 de 12 de abril e no Real decreto 33/1986, de 10 de xaneiro, ou normas que as substitúan. No caso do persoal da Policía Local será de aplicación a normativa autonómica e a estatal nos termos establecidos na Lei orgánica 2/1986 de 13 de marzo, de forzas e corpos de seguridade.1. De conformidade co disposto na Lei 7/2007 de 12 de abril, do Estatuto básico do empregado público, o órgano de representación específico do persoal funcionario do Concello de Culleredo é a Xunta de Persoal, que elaborará o seu propio regulamento de funcionamento.2. Sen prexuízo da capacidade de representación que asiste á Xunta de Persoal, en defensa dos intereses do colectivo, recoñécese tamén esta capacidade e, de acordo co establecido na lexislación vixente, aos sindicatos, seccións sindicais e, en xeral, organizacións legalmente establecidas e creadas para a defensa dos intereses dos traballadores, que poderán, a través dos seus órganos acreditados ante o Concello, realizar todo tipo de acción sindical das que se prevén nas normas correspondentes. A Xunta de Persoal terá as seguintes competencias: 1. Recibir información que lle será facilitada trimestralmente sobre a política de persoal da entidade local, así como sobre os datos referentes á evolución das retribucións, evolución probable do emprego no ámbito correspondente e programa de mellora do rendemento.2. Emitir informe, por solicitude da administración pública correspondente, sobre as seguintes materias: a) Traslado total ou parcial das instalacións. b) Plans de formación de persoal. c) Implantación ou revisión de sistemas de organización e método de traballo.3. Ser informados de todas as sancións impostas por faltas moi graves.4. Ter coñecemento e ser oídos nas seguintes cuestións e materias: a) Establecemento da xornada laboral e horario de traballo. b) Réxime de permisos, vacacións e licenza. c) Cantidades que perciba cada funcionario por complemento de produtividade.5. Coñecer, polo menos trimestralmente, as estatísticas sobre o índice de absentismo e as súas causas, os accidentes en acto de servizo e enfermidades profesionais e as súas consecuencias, os índices de siniestralidade, os estudos periódicos ou especiais do ambiente e as condicións de traballo, así como os mecanismos de prevención que se utilicen.6. Vixiar o cumprimento das normas vixentes en materias e condicións de traballo, prevención de riscos laborais, Seguridade Social e emprego, e exercer, de ser o caso, as accións legais oportunas ante os organismos competentes.7. Vixiar e controlar as condicións de seguridade e hixiene no desenvolvemento do traballo.8. Participar na xestión de obras sociais para o persoal establecidas na administración correspondente.9. Colaborar coa administración correspondente para conseguir o establecemento de cantas medidas procuren o mantemento e incremento da produtividade.10. Informar aos seus representados en todos os temas e cuestións a que se refire este artigo.11. Iniciar, como interesados, os correspondentes procedementos administrativos e exercitar as accións en vía administrativa ou xudicial en todo o relativo ao ámbito das súas funcións, para o que a Xunta de Persoal, colexiadamente, por decisión maioritaria dos seus membros, e, de ser o caso, os delegados de persoal, mancomundamente, está lexitimada.1. Os empregados públicos afiliados a centrais sindicais legal e validamente constituídas e recoñecidas poderán constituír seccións sindicais de conformidade co que se establece no presente acordo e coa lexislación vixente.2. Para a atribución das garantías, facultades, funcións e competencias que se recoñecen neste acordo, as seccións sindicais deberán acreditar de forma ou maneira fidedigna e indudable que as centrais sindicais ás que pertencen: I. Posúen unha porcentaxe mínima do 10% dos delegados dos órganos de representación, de acordo co establecido na Lei 11/1985, de 2 de agosto, de liberdade sindical. II. Ou teñen a condición de central sindical maioritaria, de acordo co establecido na Lei 11/1985, de 2 de agosto, de liberdade sindical.3. As seccións sindicais terán, entre outras, as seguintes facultades, garantías, funcións e competencias: a) Representar e defender os intereses da central sindical á que pertencen e dos afiliados/as da mesma. b) Posuír e exercer a través dos correspondentes comités, delegados ou representantes sindicais, a representación legal para asuntos sociolaborais de todos e cada un dos seus afiliados, sen prexuízo doutras formas legais de representación que puidesen solicitar os mesmos. A atribución de representación ás seccións sindicais implica, entre outras facultades, a de realizar calquera clase de intervención, petición, reivindicación ou reclamación de carácter sociolaboral, por escrito ou mediante comparecencia, en nome e representación de calquera afiliado, sen prexuízo do exercicio individualizado das mesmas que puidesen realizar estes. c) Recibir a máis completa información en todos os asuntos de persoal do Concello, por conduto dos responsables de persoal. d) Recoller as diversas reivindicacións sociolaborais do persoal ao servizo do Concello e propoñelas ás autoridades ou órganos correspondentes. e) Ter información de todas as cuestións administrativas en materia de persoal que afecten ao Concello dispoñendo para tal fin os comités de sección, delegados ou representantes sindicais de libre acceso, consulta e reprodución gratuíta de toda a documentación relativa ás mencionadas cuestións, unha vez que se solicitaran, dentro dos límites de reserva. As xefaturas das dependencias ou servizos nos que conste documentación ou información relativa aos mencionados asuntos, estarán obrigadas a facilitar a mesma, permitindo a súa consulta ou reprodución gratuíta, sen prexuízo das garantías que se consideren oportunas para evitar o extravío dos documentos, así como das responsabilidades en que os solicitantes puidesen incorrer por incumprimento do deber de reserva profesional e sindical. f) Exhibir e difundir libremente, en horas e lugares de traballo, calquera tipo de información, prensa, propaganda e publicacións de carácter sindical e/ou de interese laboral, profesional, sociopolítico ou cultural. Para estes efectos, o Concello dispoñerá a colocación ao seu cargo de taboleiros de anuncios sindicais para a exposición e divulgación de calquera tipo de documentación mencionadas anteriormente en todos os centros de traballo pertencentes ao Concello, en lugares axeitados e visibles. O número, tamaño e distribución dos taboleiros será o axeitado ás dimensións e estruturas do centro, de maneira que se garanta a máis ampla publicidade e accesibilidade do que se expoña. g) Convocar e celebrar reunións e asembleas, tanto de afiliados como de todo ou parte do persoal, fóra da xornada laboral e, excepcionalmente, dentro dela, segundo a lexislación vixente, dentro ou fóra das dependencias do Concello, de conformidade cos requisitos establecidos respecto do exercicio do dereito de reunión neste capítulo. h) Presentar e negociar ante os órganos resolutivos correspondentes, cantos asuntos procedan en materia de condicións de traballo, seguridade e saúde laboral, réxime de asistencia, seguridade e previsión social, no que sexa competencia do Concello de conformidade coa regulación relativa aos dereitos de negociación e participación que se recollen na lei e neste acordo. i) Proporcionar asistencia e obter audiencia no suposto de seguirse procedementos disciplinarios a calquera dos seus afiliados, sen prexuízo do dereito individual de audiencia, regulado polo propio procedemento.1. Garantirase o dereito á libre sindicación e organización do persoal traballador, á folga -coas limitacións impostas pola lei- e á non discriminación, prexuízo e/ou imposición de sancións por razón de afiliación e exercicio dos dereitos sindicais.2. Ben a Mesa de Negociación colectiva ou, de ser o caso, o Comité de Folga, ben a Alcaldía ou a Concellería de Persoal de acordo coa Xunta de Persoal, elaborarán, nun prazo máximo de tres meses a partir da entrada en vigor deste acordo, unha proposta de servizos mínimos para os caso de folga, que deberán prestarse con carácter inescusable.3. Sobre o dereito de reunión: I. As reunións no centro de traballo autorizaranse fóra das horas de traballo, salvo acordo entre a Corporación e a representación do persoal. Neste último caso, só poderán concederse autorizacións para reunións ata un máximo de trinta e seis horas anuais. Destas, dezaoito corresponderán ás seccións sindicais, e o resto á Xunta de Persoal. II. Cando as reunións teñan lugar dentro da xornada de traballo, a convocatoria deberá referirse á totalidade do colectivo do que se trate, salvo nas reunións das diferentes seccións sindicais. III. En calquera caso a celebración da reunión non prexudicara á prestación dos servizos e as persoas que convoquen a mesma serán responsables do seu normal desenvolvemento. IV. O órgano competente deberá facilitar á sección sindical que formalmente o solicite, o emprego de medios e materiais de traballo precisos para a confección das publicacións mencionadas, sempre que se efectúe de forma racional e ponderada e non prexudique o normal funcionamento e a dotación material dos servizos.4. Locais de reunión: I. O Concello comprométese a facilitar á Xunta de Persoal os locais e medios axeitados para realizar as súas funcións, e a mantelos en condicións que fagan posible a súa utilización por este órgano para os fins que lle son propios. II. Así mesmo, comprométese a facilitar local para a celebración de asembleas xerais fóra do horario normal de traballo e ata un máximo de 36 horas, de conformidade coa Lei 7/2007, de 12 abril, e con este convenio.1. Fíxase en 20 horas mensuais, o número de horas de libre disposición para cada un dos membros da Xunta de Persoal, debéndose comunicar o seu uso ante a Alcaldía, xa sexa con anterioridade para as que estean previstas de antemán, ou con posterioridade á súa utilización para as demais. Sempre que sexa posible, procuraráse que o exercicio deste dereito non paralice o servizo correspondente.2. Non se considerarán computables como horas sindicais nin as de negociación nin aquelas que se utilicen para reunións con órganos da administración convocadas por iniciativa desta.3. Os membros da Xunta de Persoal da mesma candidatura que así o manifesten, poderán proceder, despois da súa comunicación á unidade que ostente a xefatura de Persoal ante a que aquela exerza a súa representación, á acumulación das horas sindicais. En canto ao crédito horario de horas sindicais, poderase acumular na súa totalidade ou en parte, constituíndose unha bolsa por cada organización sindical, que poderá ser utilizada para a dispensa total ou parcial do traballo dun ou varios traballadores, mediante comunicación dirixida para o efecto ao órgano municipal competente en materia de persoal. Estas dispensas serán comunicadas á unidade de persoal polo menos con vinte días de antelación á data en que teña efecto, salvo excepcións debidamente xustificadas. Coa solicitude de acumulación deberase acompañar o documento de cesión efectuada polos representantes sindicais afectados. Para estes efectos acórdase que o crédito horario necesario para a liberación total dun traballador sexa de cento corenta horas mensuais.1. Os membros da Xunta de Persoal dispoñerán, no exercicio da súa función representativa, das seguintes garantías e dereitos: a) O acceso e libre circulación polas dependencias da súa unidade electoral, sen que se entorpeza o normal funcionamento das correspondentes unidades administrativas, dentro dos horarios habituais de traballo e coa excepción das zonas que se reserven de conformidade co disposto na lexislación vixente. b) A distribución libre das publicacións que se refiran a cuestións profesionais e sindicais. c) A audiencia nos expedientes disciplinarios a que puideran ser sometidos os seus membros durante o tempo do seu mandato e durante o ano inmediatamente posterior, sen prexuízo da audiencia á persoa interesada regulada no procedemento sancionador. d) Non ser trasladados nin sancionados por causas relacionadas co exercicio do seu mandato representativo, nin durante a vixencia do mesmo, nin nos dous anos seguintes á súa extinción, exceptuando a extinción que teña lugar por revocación ou dimisión.2. Os membros da Xunta de Persoal non poderán ser discriminados na súa formación nin na súa promoción económica ou profesional por razón do desempeño da súa representación.3. Cada un dos membros da Xunta de Persoal, e a propia Xunta de Persoal como órgano colexiado, manterán sixilo profesional en todo o referente aos asuntos en que a administración sinale expresamente o carácter reservado, aínda despois de expirar o seu mandato. En todo caso, ningún documento reservado entregado pola administración poderá ser utilizado fóra do estrito ámbito da administración para fins distintos dos que motivaran a súa entrega. Nos orzamentos municipais consignarase anualmente unha partida con destino á Xunta de Persoal para o período de duración deste acordo e, en tanto non se proceda á súa modificación, esta consignación será de 300 euros anuais. Como consecuencia do anterior, a Xunta de Persoal está obrigada a levar unha contabilidade exacta na que se recollan todos os ingresos e gastos debidamente xustificados. Para isto deberá nomear a un dos seus membros como tesoureiro. A contabilidade da Xunta de Persoal será pública. O calendario laboral será o que os organismos competentes das administracións central, autónoma e local, dentro das súas competencias, sinalen e afecten ao municipio de Culleredo.1. A duración máxima da xornada xeral será de trinta e cinco horas semanais de traballo efectivo de promedio en cómputo anual, equivalente a mil cincocentas trinta e tres horas anuais, todo isto sen prexuízo do gozo dos días de ampliación de vacacións que correspondan por antigüidade, dos días de asuntos propios e, de ser o caso, o premio especial de antigüidade do artigo 22. O réxime de dedicación especial implica unha xornada de 40 horas semanais de traballo efectivo de promedio en cómputo anual, equivalente a mil setecentas cincuenta e dúas horas anuais, todo isto sen prexuízo do gozo dos días de ampliación de vacacións que correspondan por antigüidade, dos días de asuntos propios e, de ser o caso, o premio especial de antigüidade do artigo 22.2. Os horarios constarán, sempre que o horario da oficina ou departamento o permita, dunha parte fixa e dunha flexible. O horario fixo implica a obrigatoriedade do empregado de permanecer no lugar de traballo durante o mesmo. O horario flexible indica o tempo no que o empregado pode completar a xornada establecida no punto 1.3. Horario fixo de presenza. a. Os horarios fixos de presenza da xornada normal son os seguintes: o Xornada de mañá: de 09:00 a 14:00 horas, de luns a venres. o Xornada de tarde: de 16:00 a 21:00 horas, de luns a venres. o Xornada partida: de 09:00 a 13:00 horas, e de 17:00 a 19:00, de luns a venres. b. Horario fixo de presenza da xornada especial. Terán xornada especial os empregados públicos que presten os seus servizos en oficinas ou departamentos que teñan establecido un horario que exceda ou non comprenda o horario fixo de presenza da xornada normal. As peculiaridades da xornada especial regulada neste apartado serán establecidas polo alcalde ou concelleira delegada en materia de Persoal logo da negociación co órgano correspondente. O horario fixo de presenza na xornada especial poderá establecerse entre os seguintes límites: o Xornada de mañá: xornada contínua a determinar entre as 07:00 e as 15:00 como máximo. o Xornada de tarde: xornada contínua a determinar entre as 15:00 e as 22:00 como máximo. o Xornada partida: xornada a determinar entre as 07:00 e as 22:00 como máximo, cunha interrupción de polo menos 1 hora entre as 13:00 e as 18:00.4. Horario flexible. A diferenza entre a xornada xeral establecida no punto 1 e o horario fixo de presenza regulado no 3 realizarase en horario flexible, entre as 07:00 e as 19:00 horas, de luns a venres, e as 08:00 e as 14:00, os sábados.5. Xornada de quendas. A xornada de quendas da Policía Local será a recollida no anexo I deste acordo negociado. As peculiaridades doutras xornadas de quendas distintas da sinalada serán establecidas polo alcalde ou concelleira delegada en materia de Persoal logo da negociación co órgano correspondente.6. Para o persoal que desenvolva a súa actividade en réxime de quendas, o número de horas sinalado no punto 1 deste artigo poderá ser ampliado ata un máximo de corenta horas, sen que isto supoña de ningunha maneira realizar maior número de horas anuais que as establecidas de forma xenérica para os funcionarios da administración local e sempre tendo en conta que para estes funcionarios, pola distorsión horaria que sofren, se procurará cos sucesivos axustes do cadro de persoal a tendencia ao recoñecemento e consecución do dereito a gozar de dous fins de semana libres, cada mes, entendéndose por isto sábado e domingo completos. O cadro de quendas e horarios do persoal que traballe en réxime de quendas, para a totalidade do ano laboral, deberá estar confeccionado e exposto no mes de novembro do ano anterior ao que faga referencia. No caso de ter que traballar en día sinalado como libre, deberá comunicarse esta circunstancia a quen resulte afectado con catro días de antelación, como mínimo, excepto nos supostos nos que isto resulte imposible por corresponderse con situacións de difícil ou imposible previsión ou casos de catástrofe ou calamidade pública. Nas situacións que non se correspondan con casos de catástrofe ou calamidade pública, os cambios obedecerán sempre a necesidades do servizo de imposible ou difícil previsión, compensando ao traballador afectado con outro día laborable de análogas características como libre. En caso de que o indicado anteriormente supoña unha diminución nos servizos, poderase cambiar o sistema de compensación de días polo económico, de acordo co establecido no artigo 36, de gratificacións por servizos extraordinarios.7. Poderán establecerse outros límites horarios para a presenza obrigada do persoal, cando as necesidades de servizo debidamente xustificadas así o esixan.8. Durante a xornada de traballo poderase facer unha pausa, durante un período de 30 minutos, que se computará como traballo efectivo. Esta interrupción non poderá afectar á prestación dos servizos.9. As ausencias e faltas de puntualidade e permanencia do persoal requirirán o aviso inmediato ao responsable da unidade correspondente, así como a súa ulterior xustificación acreditativa, que será notificada á unidade competente en materia de Persoal. No caso das ausencias, de non presentarse a xustificación correspondente de acordo co estipulado nas normas deste acordo relativas á concesión de permisos e licenzas, descontarase o(s) día(s) de ausencia dos que lle correspondan por asuntos propios, e cando non sexa posible polo seu esgotamento, efectuarase o correspondente desconto en nómina. Todo isto sen prexuízo da obrigatoria presentación no caso de IT, do parte de baixa no terceiro día de enfermidade, así como a presentación dos sucesivos partes de confirmación. O número de días nos que é posible a ausencia por enfermidade sen necesidade de presentación do parte de baixa ata o terceiro día de enfermidade, non poderá superar o de 3 ao ano.10. Calquera modificación dos horarios actuais e de réxime de quendas será negociada na Comisión Paritaria e se incorporará nos correspondentes anexos.11. O persoal funcionario con fillos/as ou acollidos/as menores de doce anos, ou con familiares conviventes que, por enfermidade ou por avanzada idade, necesiten a asistencia doutras persoas, poderán solicitar, e concederáselles se as necesidades do servizo o permitisen, o adianto ou atraso de ata 1 hora, do horario fixo de presenza. Os funcionarios terán dereito a gozar como mínimo, durante cada ano natural, dunhas vacacións retribuídas de vinte e dous días hábiles, ou os días que correspondan proporcionalmente se o tempo de servizo durante o ano foi menor. No suposto de ter completado os anos de antigüidade na administración que seguidamente se indican, terase dereito aos seguintes dias de vacacións anuais adicionais: 15 anos de servizo: 1 días hábil.20 anos de servizo: 2 días hábiles.25 anos de servizo: 3 días hábiles.30 ou máis anos de servizo: 4 días hábiles. Este dereito farase efectivo a partir do ano natural seguinte ao de cumprimento da antigüidade referenciada. As vacacións gozaranse obrigatoriamente dentro do ano natural e ata o 15 de xaneiro do ano seguinte, en períodos mínimos de cinco días hábiles consecutivos, sempre que os correspondentes períodos vacacionais sexan compatibles coas necesidades do servizo. Para estes efectos, os sábados non serán considerados días hábiles, sen prexuízo das adaptacións que se establezan para os horarios especiais. Os días adicionais por antigüidade poderán gozarse engadidos ás vacacións ou como días soltos.1. Considerase como período normal de vacacións o que está comprendido entre o 1 de xuño e o 30 de setembro, agás para o persoal para o que a índole especial das súas funcións aconselle outro período. A Policía Local terá como período normal de vacacións o comprendido entre o 1 de xullo e o 30 de setembro, establecéndose quendas rotativas mensuais.2. As solicitudes deberán ser conformadas pola persoa que ostente a xefatura da área e/ou servizo co visto e prace do concelleiro correspondente, asumindo a xefatura a responsabilidade na prestación satisfactoria dos servizos. Deberán contar tamén co visto e prace da concelleira competente en materia de Persoal, unha vez que se escoitaron os órganos de representación dos traballadores.3. No caso de que, por necesidades do servizo determinadas logo de informe razoado da correspondente xefatura de servizo e/ou área, sexa preciso que un traballador goce das súas vacacións ou parte delas dentro do período comprendido entre o 1 xaneiro e o 31 de maio, ou entre o 1 de outubro e o 31 de decembro, a súa duración será de catro días hábiles máis que os estipulados no artigo 19, ou a proporción que lle corresponda se o tempo de servizo foi menor.4. En casos excepcionais e debidamente xustificados, poderá autorizarse o gozo do período anual de vacacións en forma diferente á expresada.5. A administración municipal procurará que o cadro xeral de vacacións estea confeccionado e sexa coñecido antes do 15 de abril de cada ano.6. No caso de que se produza colisión de intereses no gozo das quendas de vacacións, estas estableceranse de maneira rotativa polos distintos meses vacacionais, seguindo estritos criterios de antigüidade dentro de cada categoría profesional e/ou funcional.7. Recoñécese o dereito á elección do período de vacacións a favor de mulleres xestantes e a preferencia de elección de mulleres e homes con fillos ou fillas que realicen estudos de educación primaria ou que teñan maiores dependentes ao seu coidado.8. Os traballadores poderán acumular o período de gozo de vacacións aos permisos derivados do nacemento, maternidade, adopción ou acollemento, aínda tendo expirado xa o ano natural ao que tal período vacacional corresponda.1. Os funcionarios incluídos no ámbito de aplicación do presente acordo, e coa axeitada xustificación, terán dereito aos seguintes permisos polos tempos e causas seguintes: a. Polo falecemento, accidente ou enfermidade grave dun familiar dentro do primeiro grao de consanguinidade ou afinidade, cinco días hábiles. Cando se trate do falecemento, accidente ou enfermidade grave dun familiar dentro do segundo grao de consanguinidade ou afinidade, o permiso será de dous días hábiles cando o suceso se produza na mesma localidade e catro días hábiles cando sexa en distinta localidade. Considérase accidente ou enfermidade grave aquel que supoña hospitalización. b. Nos supostos de accidente ou enfermidade moi grave do cónxuxe, parella en análoga relación de afectividade, familiares en primeiro grao, acollidos/acollidas ou familiares convivintes, e para atender o seu coidado, o persoal ao servizo do Concello terá dereito a un permiso retribuído cunha duración máxima de trinta días naturais. Cada accidente ou enfermidade xerará un único permiso, que, dentro da duración máxima de trinta días, se poderá utilizar de maneira separada ou acumulada. c. Por ser preciso atender o coidado dun familiar de primeiro grao, o persoal terá dereito a solicitar unha redución de ata o 50% da xornada laboral, con carácter retribuído, por razóns de enfermidade moi grave e polo prazo máximo dun mes, prorrogable en circunstancias excepcionais e atendendo á extrema gravidade da enfermidade padecida, ata un período máximo de dous meses. d. O persoal municipal terá dereito a ausentarse do seu posto de traballo por acudir a consultas, tratamentos e exploracións de tipo médico, ou para acompañar ás revisións médicas aos fillos e ás fillas e ás persoas maiores ao seu cargo polo tempo necesario, con aviso anterior e xustificación da necesidade de realización dentro da xornada de traballo. e. Por traslado de domicilio sen cambio de residencia, un día na mesma localidade e dous días se hai cambio de localidade. Se a unidade familiar está composta por dous ou máis membros, o permiso será de dous días sen cambio de localidade e de catro se existe cambio. f. Para realizar funcións sindicais de formación sindical ou de representación do persoal, nos termos en que se determine. g. Para concorrer a exames finais e demais probas definitivas de aptitude, durante os días da súa celebración. h. As funcionarias embarazadas terán dereito a ausentarse do traballo para a realización de exames prenatais e técnicas de preparación ao parto polo tempo necesario para a súa práctica e logo da xustificación da necesidade de realización das mesmas dentro da xornada de traballo. i. O persoal terá dereito a un permiso retribuído para tratamentos de fecundación asistida polo tempo necesario para a súa práctica, con aviso anterior e xustificación da necesidade de realización dentro da xornada de traballo. Se fora necesario o desprazamento, o permiso será de dous días. l. Para acompañar ao seu cónxuxe ou parella en análoga relación de afectividade a tratamentos de fecundación asistida, a exames prenatais e a técnicas de preparación ao parto, o persoal terá dereito a un permiso retribuído en idénticos termos e condicións de exercicio que os previstos para estes permisos. m. Por nacemento de fillos prematuros ou que por calquera outra causa deban permanecer hospitalizados a continuación do parto, o/a traballador/a terá dereito a ausentarse do traballo durante un máximo de dúas horas diarias e percibirá as retribucións íntegras. n. Por lactancia dun fillo menor de doce meses terá dereito a unha hora de ausencia do traballo que poderá dividir en dúas fraccións. Este dereito poderá substituírse por unha redución da xornada normal en media hora ao inicio e ao final da xornada ou, nunha hora ao inicio ou ao final da xornada, coa mesma finalidade. Este dereito poderá ser exercido indistintamente por un ou outro dos proxenitores, no caso de que ambos os dous traballen. Igualmente, poderase substituír o tempo de lactancia por un permiso retribuído que acumule en xornadas completas o tempo correspondente ou ben por un crédito de horas, podéndose aproveitar, en ambos os casos, en calquera momento, despois do gozo do permiso de maternidade. A cantidade de horas incluídas no crédito será o resultado de contabilizar o total de horas ás que se tería dereito se se dispuxese do permiso de lactación na súa modalidade dunha hora de ausencia. A utilización deste crédito horario deberá producirse antes de que o fillo deixe de ser menor de doce meses. Este permiso incrementarase proporcionalmente nos casos de parto múltiple. Nos supostos de adopción ou acollemento, este dereito computarase durante o primeiro ano desde a resolución xudicial ou administrativa de adopción ou acollemento. o. Por razóns de garda legal, cando o persoal teña o coidado directo dalgún menor de doce anos, de persoa maior que requira especial dedicación ou dunha persoa con discapacidade que non desempeñe actividade retribuída, terá dereito a unha redución dun terzo ou un medio da xornada de traballo, coa diminución proporcional das súas retribucións. Terá o mesmo dereito o funcionario que precise encargarse do coidado directo dun familiar, ata o segundo grao de consanguinidade ou afinidade, que por razóns de idade, accidente ou enfermidade non poida valerse por si mesmo e que non desempeñe actividade retribuída. Non obstante, se dous ou máis traballadores do Concello xerasen este dereito polo mesmo suxeito causante, poderá limitarse o seu exercicio simultáneo, por razóns xustificadas de funcionamento do servizo. p. Os funcionarios que teñan fillos con discapacidade terán 2 horas de flexibilidade horaria diaria a fin de conciliar os horarios dos centros de educación especial e outros centros onde o fillo reciba atención, cos horarios dos propios postos de traballo. q. Polo tempo indispensable para o cumprimento dun deber inescusable de carácter público ou persoal e por deberes relacionados coa conciliación da vida familiar e laboral. Acreditarase mediante documento xustificativo oficial. r. Poderase dispoñer de ata nove días ao ano, como máximo, de permiso para asuntos persoais sen xustificación, atendendo sempre ás necesidades do servizo. Así mesmo, terase dereito ao gozo de dous días adicionais ao cumprir o sexto trienio, que se incrementará nun día adicional por cada trienio cumprido a partir do oitavo. Estes días non poderán acumularse ás vacacións anuais retribuídas, agás no caso dos días adicionais de vacacións por antigüidade, cando estes se gocen como días soltos. s. O persoal que se incorpore ao longo do ano natural contará con días na proporción que corresponda ao período efectivamente traballado.2. Permisos por motivos de conciliación da vida persoal, familiar e laboral e por razón de violencia de xénero. En todo caso se concederán os seguintes permisos coas correspondentes condicións mínimas: a. Permiso por parto: terá unha duración de dezaseis semanas ininterrompidas. Este permiso ampliarase en dúas semanas máis no suposto de discapacidade do fillo ou filla, e por cada fillo a partir do segundo, nos supostos de parto múltiple. O permiso distribuirase á opción da traballadora sempre que seis semanas sexan inmediatamente posteriores ao parto. No caso de falecemento da nai, o outro proxenitor poderá facer uso da totalidade ou, se é o caso, da parte que reste do permiso. Malia o anterior, e sen prexuízo das seis semanas inmediatas posteriores ao parto de descanso obrigatorio para a nai, no caso de que ambos os proxenitores traballen, a nai, ao iniciarse o período de descanso por maternidade, poderá optar a que o outro proxenitor goce dunha parte determinada e ininterrompida do período de descanso posterior ao parto, ben de forma simultánea ou sucesiva co da nai. O outro proxenitor poderá seguir gozando do permiso de maternidade inicialmente cedido, aínda que no momento previsto para a reincorporación da nai ao traballo esta se atope en situación de incapacidade temporal. Nos casos de gozo simultáneo de períodos de descanso, a suma destes non poderá exceder das dezaseis semanas ou das que correspondan no caso de discapacidade do fillo ou filla ou de parto múltiple. Nos casos de parto prematuro e naqueles nos que, por calquera outra causa, o neonato deba permanecer hospitalizado a continuación do parto, este permiso ampliarase en tantos días como o neonato estea hospitalizado, cun máximo de trece semanas adicionais. Durante o gozo deste permiso poderase participar nos cursos de formación que convoque a administración. b. Permiso por adopción ou acollemento, tanto preadoptivo coma permanente ou simple: terá unha duración de dezaseis semanas ininterrompidas. Este permiso ampliarase en dúas semanas máis no suposto de discapacidade do menor adoptado ou acollido e por cada fillo, a partir do segundo, nos supostos de adopción ou acollemento múltiple. O cómputo do prazo contarase á elección do empregado/a, a partir da decisión administrativa ou xudicial do acollemento ou a partir da resolución xudicial pola que se constitúa a adopción, sen que un mesmo menor non poida dar, en ningún caso, dereito a varios períodos de gozo deste permiso. No caso de que ambos os proxenitores traballen, o permiso distribuirase á opción dos interesados, que poderán gozalo de forma simultánea ou sucesiva, sempre en períodos ininterrompidos. Nos casos de gozo simultáneo de períodos de descanso, a suma destes non poderá exceder das dezaseis semanas ou das que correspondan en caso de adopción ou acollemento múltiple e de discapacidade do menor adoptado ou acollido. Este permiso poderase gozar a xornada completa ou a tempo parcial, cando as necesidades do servizo o permitan, e nos termos que regulamentariamente se determinen. Se fora necesario o desprazamento dos proxenitores ao país de orixe do adoptado ou acollido, nos casos de adopción ou acollemento internacional, terase dereito, ademais, a un permiso de ata tres meses de duración, e durante este período percibiranse exclusivamente as retribucións básicas, podendo gozarse de forma fraccionada, sempre que non se superen os tres meses. Con independencia do permiso de ata tres meses previsto no parágrafo anterior e para o suposto previsto no parágrafo, o permiso por adopción ou acollemento, tanto preadoptivo coma permanente ou simple, poderase iniciar ata catro semanas antes da resolución xudicial pola que se constitúa a adopción ou a decisión administrativa ou xudicial do acollemento. Durante o gozo deste permiso poderase participar nos cursos de formación que convoque a administración. Os supostos de adopción ou acollemento, tanto preadoptivo coma permanente ou simple, previstos neste artigo serán os que así se establezan na normativa aplicable na Comunidade Autónoma de Galicia, e o acollemento simple deberá ter unha duración non inferior a un ano. c. Permiso por paternidade polo nacemento, acollemento ou adopción dun fillo ou filla: terá unha duración de vinte e nove días naturais, que gozará o pai a partir da data de nacemento, da decisión administrativa ou xudicial de acollemento ou da resolución xudicial pola que se constitúa a adopción. No caso de parto, acollemento ou adopción múltiple, o permiso será de trinta e cinco días naturais. Nos supostos de adopción ou acollemento, se ambos os proxenitores fosen persoal ao servizo da administración pública galega, o permiso poderase distribuír á opción dos interesados, que poderán gozalo de forma simultánea ou sucesiva, sempre en períodos ininterrompidos, respectando en todo caso o prazo de duración. Este permiso é independente do gozo compartido dos permisos previstos nos puntos a) e b). A nai poderá gozar deste permiso de paternidade a continuación dos permisos previstos nos puntos a) e b) nos seguintes supostos: - Cando o pai falecera antes da utilización íntegra do permiso. - Se a filiación paterna non estivera determinada. - Cando os proxenitores non estiveran casados nin unidos de feito en análoga relación de afectividade. - Cando en resolución xudicial ditada en proceso de nulidade, separación ou divorcio, iniciado antes da utilización do permiso, se lle recoñecera á nai a garda do fillo ou da filla que acaba de nacer. No suposto de matrimonio de mulleres ou de unións de feito en análoga relación de afectividade, ao ser unha delas a nai biolóxica, a que non o sexa terá dereito ao permiso de paternidade nos termos fixados neste apartado. Nos casos previstos nos puntos a), b) e c), o tempo transcorrido durante o gozo destes permisos computarase como de servizo efectivo para todos os efectos, garantíndose a plenitude de dereitos económicos do persoal ao servizo do Concello de Culleredo durante todo o período de duración do permiso, e, se é o caso, durante os períodos posteriores ao gozo deste, se, de acordo coa normativa aplicable, o dereito a percibir algún concepto retributivo se determina en función do período de gozo do permiso. Os empregados/as que fixeran uso do permiso por parto ou maternidade, paternidade e adopción ou acollemento terán dereito, así que finalice o período de permiso, a reintegrarse ao seu posto de traballo nos termos e nas condicións que non lles resulten menos favorables ao gozo do permiso, así como a beneficiarse de calquera mellora nas condicións de traballo ás que puidesen ter dereito durante a súa ausencia. d. Permiso por razón de violencia de xénero: as faltas de asistencia do persoal vítima da violencia do xénero, totais ou parciais, terán a consideración de xustificadas polo tempo e nas condicións nas que así o determinen os servizos sociais de atención ou de saúde, segundo proceda. Así mesmo, o persoal vítima de violencia de xénero, para facer efectiva a súa protección ou o seu dereito á asistencia social integral, terá dereito á redución da xornada coa diminución proporcional da retribución ou á reordenación do tempo de traballo, a través da adaptación do horario, da aplicación do horario flexible ou doutras formas de ordenación do tempo de traballo que lles poidan ser aplicables, nos termos que para estes supostos estableza a administración da Comunidade Autónoma de Galicia.3. Os días 24 e 31 de decembro e o chamado Sábado Santo, as oficinas municipais permanecerán pechadas ao público. Nos servizos onde non sexa posible o seu gozo, computaranse como festivo a descontar das horas anuais laborais, sen prexuízo da compensación que por traballar en festivo corresponda en cada caso.4. As quendas de permisos correspondentes ao período de Nadal e Reis garantirán sempre o gozo de tres días laborais en cada quenda.5. O previsto no apartado 3) e 4) non será aplicable ao persoal adscrito á Policía Local.6. Excepcionalmente poderán concederse outro días por causas particulares debidamente xustificadas e coa anterior e expresa autorización da Alcaldía. Establécese un premio especial de antigüidade por cada 9 anos de servizos recoñecidos neste Concello, consistente no gozo dunha semana adicional de vacacións, que non poderá acumularse ao período vacacional, nin aos permisos especiais contemplados no artigo 21 deste acordo, que en todo caso, estará subordinado ás necesidades do servizo. Poderán concederse licenzas nos seguintes casos e condicións: a. Por matrimonio, o funcionario terá dereito a unha licenza retribuída de quince días naturais ininterrompidos. b. Por asuntos propios poderanse conceder licenzas sen retribución dunha duración acumulada que non poderá exceder de tres meses cada dous anos. A concesión de licenzas por asuntos propios subordinarase, en todo caso, ás necesidades do servizo. c. Por realización de estudos sobre materias directamente relacionadas coa administración pública, logo do informe favorable do superior xerárquico, co dereito do funcionario ás retribucións básicas. As necesidades de persoal do Concello de Culleredo cubriranse polos sistemas de selección externa, de promoción interna ou de provisión de postos de traballo nos termos establecidos na lexislación vixente e no presente acordo. O ingreso nos corpos e/ou escalas de funcionarios realizarase mediante convocatoria pública, garantíndose os principios de igualdade, mérito e capacidade, así como o de publicidade. Nas ofertas de emprego público reservarase un cupo non inferior ao 7% das vacantes para ser cubertas por persoas con discapacidade, considerando como tales as definidas no apartado 2 do artigo 1 da Lei 51/2003, de 2 de decembro, de igualdade de oportunidades, non discriminación e accesibilidade universal das persoas con discapacidade, sempre que superen os procesos selectivos e acrediten a súa discapacidade e a compatibilidade co desempeño das tarefas, de modo que progresivamente se consiga o 2% dos efectivos totais no Concello. As regras básicas e programas mínimos do procedemento de selección dos funcionarios do Concello de Culleredo serán as establecidas no Real decreto 896/1991, de 7 de xuño e supletoriamente no Real decreto 364/95, de 10 de marzo e polo Decreto da Xunta de Galicia 93/1991 de 20 de marzo. No que se refire á Policía Local será de aplicación o establecido na Lei 4/2007, do 20 de abril, de coordinación de policías locais de Galicia, e no Decreto 204/2000 de 21 de xullo (DOG 9 de agosto de 2000) ou norma que o substitúa.1.- Os postos de traballo adscritos a funcionarios proveranse de acordo cos procedementos de concurso, que é o sistema normal de provisión, ou de libre designación, de conformidade co que determinen as relacións de postos de traballo en atención á natureza das súas funcións.2. Convocarase anualmente un concurso de traslados interno para cubrir as prazas vacantes existentes e dotadas orzamentariamente na RPT.3. Temporalmente poderán ser cubertos mediante comisión de servizos e/ou adscrición provisional ata a seguinte convocatoria de concurso durante un prazo máximo dun ano prorrogable por outro máis 4. Os procedementos de concurso e libre designación para a provisión dos postos de traballo a desempeñar por funcionarios ao servizo da administración municipal de Culleredo rexeranse pola convocatoria respectiva, que se axustará ao disposto no Regulamento Xeral de ingreso do persoal ao servizo da administración xeral do Estado e de provisión de postos de traballo e promoción profesional, aprobado por Real decreto 364/1995, de 10 de Marzo, e no Decreto da Xunta de Galicia 94/1991 de 20 de marzo, polo que se aproba o Regulamento de provisión de postos de traballo, promoción profesional e interna, ou normas que os substitúan.1. Modalidades de carreira profesional: a) Carreira horizontal, que consiste na progresión de grao, categoría, posto ou outros conceptos análogos, sen necesidade de cambiar de posto de traballo e de conformidade co establecido na Lei 7/2007. b) Carreira vertical, que consiste no ascenso na estrutura de postos de traballo polos procedementos de provisión establecidos na Lei 7/2007. c) Promoción interna vertical, que consiste no ascenso dende un corpo ou escala dun subgrupo, ou grupo de clasificación profesional no suposto de que este non teña subgrupo, a outro superior, de acordo co establecido na Lei 7/2007. d) Promoción interna horizontal, que consiste no ascenso a corpos ou escalas do mesmo subgrupo profesional, de acordo co disposto na lei 7/2007.2. A promoción interna efectuarase mediante o sistema de oposición ou concurso-oposición, con suxeición aos principios de igualdade, mérito, capacidade e publicidade. Para participar nas probas de promoción interna os funcionarios deberán ter unha antigüidade de, polo menos, dous anos de servizo activo no inferior subgrupo ou grupo de clasificación profesional no caso de que este non teña subgrupo, o día de remate do prazo de presentación de solicitudes de participación, e posuír a titulación e o resto dos requisitos establecidos con carácter xeral para o acceso ao corpo ou escala no que aspiran ingresar. Así mesmo deberán superar as probas que para cada caso estableza o Concello, nas convocatorias respectivas. O acceso a corpos e escalas do subgrupo C1 (antes grupo C) que se realice a través da promoción interna do subgrupo C2 (antes grupo D) efectuarase polo sistema de concurso-oposición, con valoración na fase de concurso dos méritos relacionados coa carreira e os postos desempeñados, o nivel de formación e a antigüidade. Para estes efectos, requirirase a titulación de bacharel ou técnico, ou equivalente, ou unha antigüidade de dez anos nun corpo ou escala do subgrupo C2 (antes grupo D), ou de 5 anos e a superación dun curso específico de formación ao que se accederá por criterios obxectivos. Os funcionarios do subgrupo C1 que reúnan a titulación esixida poderán promocionar ao grupo A sen necesidade de pasar polo grupo B. Os funcionarios adscritos a un posto de traballo polo procedemento de libre designación poderán ser removidos do mesmo con carácter discrecional. Os funcionarios que accedan a un posto de traballo polo procedemento de concurso, poderán ser removidos por causas sobrevidas derivadas dunha alteración no contido do posto de traballo, realizada a través das relacións de postos de traballo, que modifique os supostos que serviron de base á convocatoria, ou dunha falta de capacidade para o seu desempeño manifestada por rendemento insuficiente, que non comporte inhibición e que impida realizar con eficacia as funcións atribuídas ao posto, caso no que se respectará o nivel retributivo total adquirido. Estes casos efectuaranse co expediente contraditorio anterior mediante resolución motivada do órgano que realizou o nomeamento, unha vez que se escoite á Xunta de Persoal correspondente. Os servizos prestados polos funcionarios do Concello de Culleredo noutras administracións públicas serán recoñecidos para efectos de perfeccionamento de trienios, calquera que fora o réxime xurídico en que se prestaran, agás aqueles que tiveran o carácter de prestacións persoais obrigatorias. No suposto de que o funcionario de carreira pertencera a máis dun corpo, escala ou praza computarase o correspondente ao último período de servizos prestados. A mobilidade funcional que poida producirse como consecuencia das necesidades de servizo poderá levarse a cabo sempre que non supoña unha modificación substancial das condicións de traballo e realizarase sen prexuízo dos dereitos económicos e profesionais do funcionario afectado e sen dereito a indemnización algunha, sendo preceptiva a solicitude de informe á Xunta de Persoal, que deberá emitilo nun prazo máximo de tres días. A Corporación obrígase a prestar asistencia xurídica aos seus empregados nos supostos de conflitos xurdidos con terceiros, como consecuencia da prestación dos seus servizos. Así mesmo comprométese a cubrir posibles responsabilidade civís que puideran derivarse das actividades laborais de aqueles. A administración poderá esixir o reintegro das cantidades satisfeitas por este concepto nos casos de manifesta neglixencia debidamente probada, delito, falta ou infracción regulamentaria grave, cando así se establecese por sentenza ou sanción administrativa firme. Para estes efectos o Concello subscribirá unha póliza que garanta unha axeitada cobertura por responsabilidade civil que poida derivarse das actividades profesionais do persoal municipal, agás no caso de manifesta neglixencia debidamente probada, delito, falta ou infracción regulamentaria. O Concello comprométese a contratar unha póliza de seguro de vida e accidentes coas seguintes coberturas e capitais: O Concello comprométese a financiar un Plan de Pensións ou Xubilación para os traballadores do mesmo, ao que destinará o 0,5% da masa salarial total. O resultado de dividir esta cantidade entre os beneficiarios do Plan de Pensións ou Xubilación será a cantidade que o Concello achegue a cada funcionario.1. Mesa de Formación Contínua. A Mesa de Formación Contínua estará integrada por representantes da administración e representantes sindicais. A Mesa de Formación Contínua terá como funcións as seguintes: - Aprobación de mapas de formación por áreas funcionais e itinerarios formativos de cada grupo profesional. - Detección, valoración e análise das necesidades formativas. - Seguimento e avaliación dos plans de formación.2. Plans de formación. O Concello elaborará un Plan de Formación de periodicidade anual. O obxectivo deste plan anual será facilitar aos empregados públicos municipais a mellora contínua e a adquisición de competencias profesionais. Para logralo, o Concello completará a elaboración dos mapas de competencias profesionais de todas as súas áreas funcionais. Os plans de formación que se presenten ante a Mesa de Formación Contínua terán, como mínimo, o seguinte contido: - Obxectivos e descrición das accións que se van desenvolver. - Ámbito de aplicación do plan. - Colectivo afectado e número de participantes. - Calendario previsto de execución. - Custo estimado das distintas actividades formativas. - Criterios de selección, que garantirán o principio de equidade. - Modalidade de xestión das actividades formativas. - Criterios de avaliación do plan de formación.3. Para facilitar a adquisición das competencias profesionais, a administración municipal comprométese nas seguintes medidas concretas: a) Concesión de permisos retribuídos para concorrer a exames finais e probas de aptitude para a obtención dun título académico ou profesional. b) Concesión dun máximo de 40 horas ao ano para a asistencia a cursos de perfeccionamento profesional, sempre e cando o curso se celebre fóra da administración municipal e o seu contido garde unha relación directa co posto de traballo ou a carreira profesional dentro da administración. c) Concesión de permiso non retribuído, cunha duración máxima de tres meses para a asistencia a cursos de perfeccionamento profesional, sempre que a xestión do servizo e a organización do traballo o permitan.4. O persoal comprendido no ámbito deste convenio deberá realizar as actividades de formación e reciclaxe que determine o Concello para obter ou mellorar as competencias profesionais que o seu posto de traballo requira. Este tempo de asistencia ás actividades formativas considerarase tempo de traballo para todos os efectos. A solicitude de asistencia a unha actividade formativa suporá a obriga de asistir en caso de ser seleccionado. O traballador que realizara, con cargo á administración, cursos específicos de elevado custo, relativos a unha área funcional ou servizo, asumirá un compromiso de maior vinculación temporal á área ou servizo á que pertenza.5. Financiamento da formación. Anualmente consignarase no orzamento municipal o crédito preciso para o desenvolvemento dos plans de formación contínua.6. O persoal municipal que imparta accións formativas dentro dos plans anuais de formación será retribuído de acordo coa seguinte táboa: 1. As retribucións dos funcionarios do Concello de Culleredo clasifícanse en básicas e complementarias.2. Son retribucións básicas: a) O soldo, asignado a cada subgrupo ou grupo de clasificación profesional, no suposto de que esta non teña subgrupo. b) Os trienios, consistentes nunha cantidade igual para cada subgrupo ou grupo de clasificación profesional, no suposto de que esta non teña subgrupo, por cada tres anos de servizo no corpo, escala, clase ou categoría. No caso de que un funcionario preste os seus servizos sucesivamente en diferentes corpos, escalas, clases ou categorías de distinto subgrupo ou grupo de clasificación, en caso de que non teña subgrupo, terá dereito a seguir percibindo os trienios aos que tiña dereito nos grupos anteriores. Cando un funcionario cambie de adscrición a subgrupo ou grupo de clasificación profesional, no suposto de que esta non teña subgrupo, antes de completar un trienio, a fracción de tempo transcorrida se determinará como tempo de servizos prestados no novo subgrupo ou grupo, no seu caso.3. Son retribucións complementarias: a) O complemento de destino correspondente ao nivel do posto que se desempeñe. b) O complemento específico destinado a retribuír as condicións particulares de algúns postos de traballo en atención á súa especial dificultade técnica, dedicación, responsabilidade, incompatibilidade, perigosidade ou penosidade. En ningún caso poderá asignarse máis dun complemento específico a cada posto de traballo. Os postos de traballo que teñan especial dedicación segundo a VPT estarán obrigados se así se lles require a prestar servizos en réxime de especial dedicación, réxime que implica a realización dunha xornada de traballo de 40 horas semanais, sen prexuízo do aumento de horario que ocasionalmente sexa preciso por necesidades do servizo, en razón á natureza especial deste réxime. c) O complemento de produtividade, destinado a retribuír o especial rendemento, a actividade extraordinaria e o interese ou iniciativa con que o funcionario desempeñe o seu traballo. A súa asignación realizarase conforme a criterios obxectivos establecido regulamentariamente coa necesaria información e participación dos membros representantes do persoal. En todo caso, as cantidades que perciba cada funcionario por este concepto serán de coñecemento público dos demais funcionarios así como dos representantes sindicais. d) As gratificacións por servizos extraordinarios, fóra da xornada esixible, que en ningún caso poderán ser fixas na súa contía nin periódicas.4. As pagas extraordinarias serán de dous ao ano por importe cada unha delas dunha mensualidade do salario e se percibirán nos meses de xuño e decembro. Terán un importe dunha mensualidade das retribucións básicas e a totalidade das complementarias salvo o complemento de produtividade e as gratificacións por servizos extraordinarios.5. Os funcionarios percibirán as indemnizacións que lles correspondan por razón do servizo que se adecuarán ao disposto na normativa correspondente.6. Os funcionarios que, atendendo ás características do seu traballo, necesiten realizar desprazamentos en vehículo propio de forma habitual polo termo municipal, percibirán unha indemnización mensual, que se establecerá mediante resolución debidamente motivada, de acordo cos seguintes tramos: 1 – de 0 a 50 km/mes: 30 € 2 – de 50 a 100 km/mes: 60 € 3 – de 100 a 150 km/mes: 90 € 7. O persoal percibirá como indemnización, con motivo do seu desprazamento polos seus propios medios de transporte e a asistencia fóra da xornada laboral aos xulgados por temas relacionados coa súa actividade profesional, a cantidade de 30 euros por asistencia, logo da correspondente xustificación. Esta cantidade será revisable anualmente en base ao IPC.8. A revisión salarial axustarase ao disposto na Lei de orzamentos xerais do Estado para cada ano e ás súas disposicións complementarias e de desenvolvemento. O complemento de produtividade está destinado a retribuír o especial rendemento, a actividade extraordinaria e o interese ou iniciativa con que o funcionario desempeñe o seu traballo. Complemento de produtividade ligado á presenza 1. Mediante a aplicación do sistema do complemento de produtividade ligado á presenza, o Concello de Culleredo pretende promover a redución do absentismo valorando coa máxima obxectividade este factor, para que sirva de motivación a aqueles traballadores cunha actitude no desempeño do seu traballo máis favorable.2. O pagamento do complemento de produtividade ligado á presenza será trimestral. Realizarase preferentemente coas nóminas do mes seguinte ao do trimestre natural que serve de base para o seu cálculo: abril (1º trimestre), xullo (2º trimestre), outubro (3º trimestre) e xaneiro (4º trimestre). 3. O importe total anual destinado a este complemento será o consignado para tal efecto no orzamento do Concello de Culleredo.4. O importe total por mes será o resultado de dividir o importe total anual por doce.5. O importe total por mes asignarase entre os funcionarios que permanecendo en activo no momento do pagamento do complemento de produtividade, teñan, como máximo, 1 día de falta ao traballo no mes, de acordo cos seguintes índices de proporcionalidade: - 0 días de falta ao traballo: 10 - 1 día de falta ao traballo: 5 - 2 ou máis días de falta ao traballo: 0 6. As faltas de puntualidade ou outros incumprimentos dos horarios dos traballadores dará lugar á diminución dos índices establecidos no punto anterior, de acordo co seguinte detalle: - máis de 30 minutos acumulados no mes: 1 punto de diminución - máis de 1 hora acumulada no mes: 2 puntos de diminución - máis de 2 horas acumuladas no mes: 5 puntos de diminución.7. Non se considerarán, para estes efectos, como días de falta ao traballo, nin os días de vacacións nin os de permiso para asuntos persoais sen xustificación.1. O persoal municipal que deba realizar servizos extraordinarios fóra da xornada de traballo deberá contar coa autorización expresa do alcalde ou concelleira delegada en materia de Persoal, dando conta á Xunta de Persoal.2. Establécese un sistema único de franqueo das horas traballadas fóra do horario habitual por horas libres dentro da xornada laboral, a razón dunha hora e media libre por hora traballada nestes servizos, se é en xornada diúrna e dúas horas libres por hora traballada festiva ou nocturna, entendéndose como xornadas nocturnas as comprendidas entre as 22:00 e as 08:00 horas, ambas as dúas incluídas, así como aquelas que se realicen por necesidades do servizo en prolongación da xornada nocturna.3. Cando por necesidades do servizo debidamente xustificadas non puidera optarse polo sistema de franqueo mencionado poderá autorizarse a realización de servizos extraordinarios á marxe da xornada normal de traballo, que deberán ser retribuídas con arranxo aos valores expresados no apartado 6 do presente artigo. En calquera caso a realización destas horas axustarase ao procedemento establecido no apartado 1 do presente artigo.4. Neste último suposto o número de horas traballadas fóra da xornada normal non poderá nunca sobrepasar os límites de 80 ao ano por cada traballador, procurando sempre, na medida do posible, que poidan ter acceso a elas o maior número de traballadores, de tal forma que a súa realización se distribúa con criterios de igualdade.5. A Corporación estará obrigada a facilitar mensualmente á Xunta de Persoal relación nominal das horas extraordinarias realizadas e cantidades percibidas.6. A cuantificación do valor hora para efectos de gratificacións por servizos especiais e extraordinarios calcúlase segundo o criterio seguinte: - O valor hora/ano calcúlase dividindo a retribución total anual de cada funcionario (excluíndo dela os trienios e axuda familiar) entre o número total de horas deste período. - O valor hora extra normal calcúlase incrementando o valor hora/ano nun 25%. - O valor hora extraordinaria festiva calcúlase incrementando o valor hora/ano nun 50%. - O valor hora extraordinaria nocturna calcúlase incrementando o valor hora/ano nun 75%. 7. Para o persoal que realice o seu traballo en réxime de gardas, cando se lle encomenden servizos extraordinarios en días sinalados como de descanso, as horas realizadas computaranse como festivos para efectos de compensación. Non se poderán computar horas extras ata que as realizadas máis as previstas pendentes de realizar cheguen ás previstas no cómputo anual. O persoal funcionario terá dereito a percibir anticipos reintegrables de acordo co disposto no Real decreto lei de 16 de decembro de 1929, coas adaptacións que procedan ao sistema retributivo actualmente vixente establecido na Lei 30/1984.1. Os traballadores municipais teñen dereito a un axeitado nivel de protección da seguridade e saúde fronte aos riscos derivados das condicións de traballo. Terán así mesmo o correlativo deber de observación e cumprimento das medidas de prevención que en cada caso sexan adoptadas con carácter xeral e específico en cada centro ou posto de traballo. Os dereitos de información, consulta e participación en materia preventiva, paralización da actividade en casos de risco grave e inminente e vixilancia do seu estado de saúde forman parte do dereito dos traballadores a unha protección eficaz en materia de seguridade e saúde no traballo.2. Os traballadores están expresamente obrigados a cooperar co Concello na mellora das condición de traballo e, en concreto: - A formar parte dos equipos de actuación para casos de emerxencia, cando foran designados para o efecto, conforme ás instrucións e a formación facilitada polo Concello. - A recibir formación con carácter obrigatorio sobre os riscos derivados do posto de traballo e as medidas adoptadas ou previstas fronte aos mesmos. - Ao uso dos equipos de protección individual facilitados. O incumprimento por parte do persoal municipal das obrigas que nesta materia se establezan dará lugar á esixencia das responsabilidades que procedan Para os efectos de prevención, seguridade e saúde laboral, será de aplicación no Concello de Culleredo a Lei 31/1995, do 8 de novembro, de prevención de riscos laborais. A acción en saúde laboral debe estar dirixida á prevención e ao control dos riscos nos lugares de traballo. A Alcaldía designará un ou varios empregados municipais para ocuparse da actividade de prevención de riscos profesionais. Para estes efectos, escoitarase á representación sindical. As funcións dos responsables de prevención axustaranse ao disposto no artigo 31 da Lei de prevención de riscos laborais. A representación sindical terá dereito a participar nos procesos de determinación en cuestións relacionadas con temas de prevención de riscos no traballo. O exercicio da función de participación en materia preventiva levarase a cabo a través dos delegados de prevención. Os delegados de prevención, ao abeiro do disposto no artigo 35.4 da Lei de prevención de riscos laborais, serán designados polas organizacións sindicais con representación no Concello. A designación dos delegados de prevención deberá realizarse entre os representantes do persoal. O número de delegados de prevención que poderán ser designados no Concello de Culleredo axustarase á escala establecida no artigo 35.2 da Lei de prevención de riscos laborais. O tempo utilizado polos delegados de prevención para o desempeño das funcións previstas no artigo 36 da Lei de prevención de riscos laborais será considerado como de exercicio de funcións de representación, para os efectos de utilización do crédito de horas mensuais retribuídas previsto no apartado e) do artigo 68 do Estatuto dos traballadores e o d) do artigo 41 da Lei 7/2007, de 12 de abril, do Estatuto básico do empregado público, e artigo 10.3º da Lei orgánica de liberdade sindical. Os órganos competentes proporcionaranlles aos delegados de prevención os medios e a formación en materia preventiva que resulten necesarios para o exercicio das súas funcións. A formación deberá ser facilitada pola administración polos seus medios ou mediante concerto con organismos ou entidades especializadas na materia. O tempo dedicado á formación en materia de prevención de riscos será considerado como tempo de traballo, e o custo da súa asistencia asumido polo Concello, cando se trate de cursos programados ou autorizados polo correspondente órgano municipal. O Comité de Seguridade e Saúde é o órgano paritario e colexiado de participación destinado á consulta regular e periódica dos plans, programas de actuación do Concello e avaliación de prevención de riscos nas administracións locais. Constituirase un único Comité de Seguridade e Saúde no ámbito do persoal funcionario e laboral ao servizo do Concello de Culleredo, que estará integrado polos delegados de prevención designados nestes ámbitos e por representantes do Concello en número non superior ao de delegados. A constitución do Comité de Seguridade e Saúde farase proporcionalmente ao número de traballadores do persoal funcionario e laboral existente. Nas reunións do Comité de Seguridade e Saúde poderán participar, con voz pero sen voto, os delegados sindicais e os responsables técnicos. O Comité de Seguridade e Saúde reunirase trimestralmente e sempre que o solicite algunha das partes representadas neste. O Comité de Seguridade e Saúde adoptará as súas propias normas de funcionamento. O Concello de Culleredo desenvolverá as accións e medidas en materia de Seguridade e Saúde laboral que sexan necesarias para lograr unhas condicións de traballo que non afectan á saúde dos traballadores. A formulación destas accións e medidas deberán estar encamiñadas a lograr unha mellora da calidade de vida e ambiente de traballo, a desenvolver obxectivos de promoción e defensa da saúde, mellora das condicións de traballo, potenciación das técnicas preventivas como medio para a eliminación de riscos na súa orixe e participación sindical nos centros de traballos, e a dotarse dunha planificación preventiva de acordo coa Lei de prevención de riscos laborais. Os representantes dos traballadores participarán e velarán polo seu cumprimento en todo momento. As técnicas preventivas deberán tender á eliminación do risco para a saúde da persoa traballadora desde a súa propia xeración, tanto no que afecta ás operacións que se realicen como nos elementos empregos no proceso. A formación en materia de saúde laboral e o adestramento profesional é un dos elementos esenciais para a mellora das condicións de traballo e seguridade. As partes asinantes deste convenio significan a importancia da formación como elemento de prevención e comprométense a realizala de forma eficiente. O Concello de Culleredo facilitará ao persoal ao seu servizo, de acordo co Comité de Seguridade e Saúde, a roupa de traballo e calzado profesional homologado e de uso obrigatorio. Tamén facilitará os equipos de protección individual axeitados para o desempeño das súas funcións, cando as condicións e a natureza do traballo o requiran. Os equipos de protección individual deberán empregarse cando os riscos non se poidan evitar ou non se poidan limitar suficientemente por medios técnicos de protección colectiva ou mediante medidas, métodos ou procedementos de organización do traballo. Os equipos de protección individual repoñeranse sempre que sexa preciso. O Concello de Culleredo facilitará cada ano, naqueles postos que resulte preciso, un equipamento completo de inverno e outro de verán, que serán entregados en outubro e maio respectivamente. No caso de rotura dalgún dos elementos do equipo, este será substituído.1. O Concello de Culleredo garantirá a correcta vixilancia da saúde de todos os seus traballadores por medio das probas e exames médicos previstos neste artigo.2. As probas e exames médicos serán acordes ás funcións que se realizan en cada categoría, diferenciándoas en funcións dos riscos específicos dos respectivos postos de traballo. As probas médicas serán, por iso, específicas e repetiranse coa periodicidade suficiente para detectar posibles alteracións.3. Os exames médicos serán voluntarios, agás aqueles imprescindibles para avaliar os efectos negativos das condicións de traballo sobre a saúde, para protexer a saúde, ou se, polas características do posto de traballo, a saúde do traballador puidera constituír un perigo para si mesmo, para os demais traballadores ou para outras persoas.4. A periodicidade das probas será como mínimo anual, podendo ser menor se o caso o require.5 O resultado das probas terá carácter persoal e privado, polo que o seu uso e difusión suxeitarase ao previsto na normativa vixente sobre esta materia.6. As probas e exames efectuaranse, de ser posible, dentro da xornada laboral. O tempo empregado será o estritamente necesario, incluíndo o de desprazamento, e considerarase para todos os efectos como tempo efectivo de traballo no caso das probas de carácter obrigatorio. Nestes suposto os gastos de transporte correrán por conta do Concello.7. No suposto de probas ou exames obrigatorios efectuados fóra da xornada laboral o tempo empregado nos mesmos será compensado deducíndose da súa xornada laboral. Nos supostos de incapacidade temporal, o Concello complementará, durante o tempo de permanencia nesta situación, a prestación económica regulamentaria da Seguridade Social ata conseguir o 100% das retribucións do traballador. Os servizos médicos municipais supervisarán o cumprimento das obrigas relativas aos partes de alta e baixa médica para a asignación xustificada deste auxilio.1. No caso de declaración dunha incapacidade laboral permanente total, a administración procederá, por petición do traballador e logo das actuacións e coas garantías establecidas no art.25 da Lei de prevención de riscos laborais, ao cambio de posto de traballo por outro más axeitado á situación do traballador. Este cambio comunicarase aos representantes dos traballadores. Os complementos do posto e aqueles outros que retribúan unha maior cantidade ou calidade no traballo, percibiranse de conformidade coas retribucións que correspondan ao novo posto de traballo, sen prexuízo do mantemento no cómputo anual das retribucións básicas. Se o traballador non exercitara este dereito, mediante a correspondente solicitude, no prazo de dous meses a partir da notificación da resolución do Instituto Nacional da Seguridade Social pola que se declara na situación de incapacidade laboral permanente total extinguirase a relación laboral.2. A mobilidade por diminución da capacidade do traballador para o desempeño do seu posto de traballo poderá levarse a cabo por petición do traballador ou por decisión da administración, logo do informe do servizo médico designado pola administración, a postos de traballo de igual ou inferior grupo ou categoría profesional. Cando as circunstancias así o requiran, será necesaria a anterior formación profesional para adaptar ao traballador ao seu novo posto de traballo, que será facilitada pola administración municipal.1. Os traballadores do Concello de Culleredo teñen o dereito e o deber de desenvolver a súa actividade laboral e profesional en idioma galego, como lingua propia de Galicia e da súa administración local, e polo tanto a acceder á formación lingüística precisa para un adecuado desempeño do seu posto de traballo.2. En todo o relacionado co uso do galego no Concello será de aplicación o estipulado na normativa vixente en materia de normalización lingüística.3. O Concello de Culleredo proporcionará os instrumentos axeitados para propiciar un coñecemento adecuado da lingua galega. Os traballadores do Concello de Culleredo teñen o dereito e o deber de asistir a cursos de aprendizaxe, perfeccionamento e especialización do idioma galego precisos para un adecuado desempeño do seu posto de traballo.4. O tempo investido na asistencia a estes cursos será computado como tempo efectivo de traballo e os gastos de desprazamento e axudas de custo xeradas pola asistencia aos mesmos serán de conta do Concello cando se trate de cursos programados ou autorizados polo correspondente órgano municipal e de asistencia obrigada.5. Para lle dar cumprimento á normalización do idioma galego no Concello de Culleredo e para garantir o dereito dos administrados ao uso da lingua propia de Galicia nas relacións coa administración municipal, e en cumprimento da obriga de promover o uso normal do galego por parte dos poderes públicos de Galicia que determina o artigo 6.3 da Lei de normalización lingüística, nas probas selectivas que se realicen para o acceso ás prazas do Concello de Culleredo, terase que demostrar o coñecemento da lingua galega. As condicións de traballo específicas da Policía Local serán recollidas no anexo I do presente acordo negociado. As axudas de acción social e a súa regulación serán recollidas no anexo II do presente acordo negociado. As normas de carácter xeral da administración autonómica e do Estado que melloren o establecido neste acordo negociado, entenderanse de aplicación inmediata. As medidas adoptadas pola administración xeral do Estado e a autonómica en relación co Plan Concilia iranse incorporando ao texto do presente convenio a medida que se vaian regulando, logo do informe da Comisión Paritaria. En cumprimento do disposto na disposición adicional oitava da Lei 7/2007 de 12 de abril, do Estatuto básico do empregado público, o Concello deberá elaborar e aplicar un Plan de Igualdade a desenvolver no marco do Acordo Negociado. En tanto non se estableza o sistema de control de horarios que garanta o cumprimento das horas, a xornada laboral será a establecida no anterior acordo negociado. A aplicación do complemento de produtividade ligado á presenza queda condicionado ao establecemento do sistema de control de horarios. Os representantes da Corporación e os representes dos funcionarios da Mesa Xeral de Negociación asinarán este Acordo negociado regulador das condicións de traballo do Concello de Culleredo.1. A xornada laboral en cómputo anual será a establecida con carácter xeral no acordo regulador das condicións de traballo do persoal funcionario do Concello de Culleredo.2. En situacións excepcionais, cando se produzan feitos ou emerxencias que así o esixan, os funcionarios poderán ser requiridos para a prestación do servizo fóra da súa xornada de traballo.3. No caso de que necesidades extraordinarias obrigasen a prolongar a prestación do servizo, os funcionarios terán que cumprir as ordes recibidas ao respecto, sen prexuízo da compensación que proceda polo exceso da xornada realizado.4. Os funcionarios que teñan reflectido no seu complemento especifico o nivel de dedicación especial, terán que prestar a súa xornada de acordo co mesmo.1. O calendario laboral anual corresponderase co cuadrante anual que conterá a distribución das quendas de traballo de todos os oficiais e axentes. As quendas do servizo realizaranse en horario continuado de mañá, tarde ou noite.2. O cuadrante elaborarase anualmente e será exposto no taboleiro situado nas dependencias da Policía Local, entregándoselle unha copia do mesmo a cada membro do cadro, así como á Xunta de Persoal antes do 30 de novembro do ano anterior ao que faga referencia.1. Establécese un sistema de 6 quendas de traballo, cun oficial e tres axentes por quenda, con 3 xornadas de traballo (coa rutina mañá-tarde-noite), librándose a continuación 3 días consecutivos libres (saínte-libre-libre): M: quenda de mañá: de 08:00 horas a 15:00 horas T: quenda de tarde: de 15:00 horas a 22:00 horas N: quenda de noite: de 22:00 horas a 08:00 horas S: saínte. D: descanso. Esta secuencia repítese indefinidamente con cada funcionario, de xeito que non coincidan dous oficiais de garda na mesma quenda, agás no caso de ser nomeado pola administración a maiores. O cuadrante axustarase, de forma que a quenda de noite dos dias 24 e 31 de decembro sexa efectuada de forma rotativa anual entre todas as quendas. A realización do crédito horario anual establecido no acordo negociado (1.533 horas) realizarase de acordo co seguinte detalle: a) total horas resultantes do cuadrante: 1.460 horas b) vacacións (a descontar): -154 horas c) asignación días variables (punto 5 do anexo): 154 horas d) formación (punto 6 do anexo): 40 horas e) prolongación de xornada - motivos ordinarios (punto 7 do anexo): 16 horas f) prolongación de xornada - motivos extraordinarios (punto 7 do anexo): 17 horas 1. A asignación de días variables, dous por mes natural, realizarase preferentemente no terceiro día de descanso en servizo diúrno, salvo que este caia en sábado ou festivo, e cunha anterioridade de 30 días.2. No suposto de servizos especiais que requiran o reforzo do servizo, os días variables poderán ser asignados en sábados ou festivos, en quenda diúrna, non superándose o máximo de tres por ano e funcionario.3. Aos integrantes dunha quenda saínte só se lles asinará dias variables en quenda de noite, nos supostos de celebración de servizos especiais, cun máximo de tres noites por ano e funcionario, salvo por causas sobrevidas de carácter excepcional debidamente xustificadas. Nas dúas libranzas seguintes non se lles poderá asignar ningún día variable.4. Son días de servizos especiais aqueles que requiren o reforzo do servizo. Son días de servizos especiais predeterminados os seguintes: · Os segundos domingos do mes, por Feirón, en quenda de mañá. · A celebración de Voz Natura en quedas de mañá e tarde. · A celebración do Día da Familia, en quendas de mañá e tarde. · As festas do Burgo e Vilaboa, en quendas de mañá, tarde e noite. · O 23 de xuño (Fogueiras de San Xoán) en quendas de tarde e noite. · O día 5 de xaneiro (Cabalgata de Reis) en quenda de tarde. · O 24 e 31 de decembro en quenda de noite. · Os venres e sábados en quenda de noite. Ademais son días de servizos especiais aqueles outros que, non estando previstos ou non coñecéndose con antelación as datas da súa celebración, requiran da presencia da totalidade do persoal da quenda ou da súa ampliación para esa xornada concreta. Estes días deberán ser notificados en canto se coñeza na xefatura a data prevista do servizo.5. Nos supostos excepcionais de servizo, como o motivado polo feito de non acadarse o mínimo para cubrir unha patrulla en quenda diúrna ou nocturna, poderase modificar a asignación mensual de días variables para cubrir a quenda. O cambio será notificado cunha antelación de 24 horas. Os servizos a realizar, cando non sexa posible a notificación coa antelación sinalada, serán cubertos por un membro da escala executiva.6. Os días 24 e 31 de decembro non serán asignados como días variables, salvo o indicado no punto seguinte.7. No suposto de asignación dun día variable no período do 24 de decembro ao 6 de xaneiro, por non acadarse o mínimo de dous funcionarios para cubrir unha patrulla por quenda, o funcionario será compensado co dobre das horas traballadas.8. Os chamamentos faceránse segundo lista que se publicará no taboleiro de anuncios da policía local. De acordo co establecido no Acordo negociado, os membros da policía local disporán dun máximo de 40 horas ao ano para a asistencia a cursos de perfeccionamento profesional, sempre e cando o curso garde unha relación directa co posto de traballo ou a carreira profesional dentro da administración. No caso de que o funcionario non faga uso das horas de formación, a administración poderá facer uso destas horas para a asignación de días variables. As horas de formación non utilizadas empezarán a descontarse a partir do 1 de novembro.1. Entendese por “prolongación de xornada” a realizada por un funcionario unha vez rematada a súa quenda de servizo, ben por motivos ordinarios (desprazamento entre distintas dependencias da policía, etc.), ben por motivos extraordinarios (trámites de atestados, realización de xestións policiais, asistencia a vítimas, etc). 2. A prolongación da xornada por motivos extraordinarios deberá ser debidamente ordenada ou autorizada polo responsable da quenda do servizo. Terá en todo caso carácter excepcional e so se levará a cabo cando sexa inescusable a presencia dese funcionario concreto, procurándose nos demais casos o relevo do mesmo.3. No caso de que o funcionario non faga uso das horas de prolongación de xornada, a administración poderá facer uso destas horas para a asignación de días variables. O cambio das quendas de servizo realizaranse de mutuo acordo, previa autorización, entre membros da mesma escala e categoría. A responsabilidade da asistencia ao servizo no día permutado será dos membros que permutan. Non se pode facer intercambios cando un dos compoñentes estea de vacacións. Para cumprir os servizos mínimos, poderanse conceder asuntos propios a un funcionario por quenda, tendo en conta que o grupo nunca poderá ter menos de dous membros. Nos meses estipulados como vacacións anuais (20 de xuño a 20 de xullo, agosto, setembro), poderanse conceder asuntos propios si queda un mínimo de tres membros.1. Os períodos ordinarios de vacacións da policía local son os seguintes: - 20 de xuño a 20 de xullo. - Agosto - Setembro 2. Os días adicionais por antigüidade, disfrutaranse fóra dos períodos de vacacións establecidos no punto primeiro.3. Nos grupos de tres compoñentes, o disfrute de vacacións distribuirase uniformemente entre os tres períodos de vacacións. Nos grupos de catro compoñentes, un dos compoñentes disfrutará as vacacións no primeiro período (do 20 de xuño ao 20 de xullo), dous no mes de agosto e outro no mes de setembro.4. Poderá disfrutar das súas vacacións fora dos períodos ordinarios establecidos no punto 1, un compoñente por quenda de traballo.5. As vacacións serán solicitadas por escrito antes do 31 de marzo.1. O premio especial de antigüidade deberá ser solicitado por escrito antes do 31 de marzo.2. A concesión da semana de antigüidade estará suxeita a que o período solicitado non coincida coas vacacións dun dos compoñentes da súa quenda.3. Nos meses de xullo, agosto e setembro non se concederá o permiso especial de antigüidade. Cando por razóns excepcionais se teña a necesidade de facer un cambio de servizo se procederá do seguinte modo: a) Se a necesidade se produce en servizo diúrno, se intentará cubrir co persoal dese mesmo día. b) Se a necesidade se produce en servizo nocturno, se permutará polo día libre máis próximo da mesma condición.1. Cando por razóns do servizo se necesite reforzar as quendas de traballo, poderase autorizar o pagamento de servizos extraordinarios.2. Os servizos extraordinarios remunerados terán unha duración mínima de 5 horas e unha duración máxima de 10 horas.3. O número de horas anuais polas que se pague servizos extraordinarios, non será superior a 80 horas por traballador.4. Os servizos extraordinarios serán de carácter voluntario. Estableceranse previa publicidade da súa necesidade no taboleiro de anuncios da policía local, e buscando unha distribución equitativa e procurando que teñan acceso ás mesmas o maior número posible de traballadores. Poderá optar ás axudas económicas descritas no presente regulamento, coas excepcións que nel se contemplan, o persoal funcionario do Concello de Culleredo así como os membros da súa unidade familiar. Este persoal, que deseguido se detalla, deberá ostentar tal condición no ano a que se refire a convocatoria do concurso de axudas económicas, e ter realizado o gasto ostentando nesta. - Funcionarios de carreira. - Funcionarios en prácticas. - Funcionarios interinos, e de emprego, cun mínimo dun ano de permanencia ao servizo do Concello. - Xubilados e pensionistas do Concello de Culleredo. - Orfos que non superen o límite de idade fiscal que cada ano se marque na lei do IRPF pola que se poida xerar dereito de dedución, solteiros e que non acaden, no exercicio correspondente, rendas superiores ao salario mínimo interprofesional para maiores de 18 anos, cando o seu dereito pasivo sexa consecuencia dunha relación funcionarial co Concello de Culleredo. Para os efectos do presente regulamento, entenderase por “unidade familiar”, a formada polo traballador/a, o seu cónxuxe e: 3. Os fillos/as solteiros/as do traballador/a, que reúnan os seguintes requisitos: - Convivir no domicilio familiar. - Non superar o límite de idade fiscal que cada ano se marque na lei do IRPF que permita aos fillos xerar dereito de dedución, agás aqueles que teñan recoñecido un grao de discapacidade igual ou superior ao recollido na lei anterior para os mesmos efectos, por parte da entidade pública competente nesta materia. - Non ter acadado, no ano natural, rendas superiores ao salario mínimo interprofesional garantido para maiores de 18 anos. - Os ascendentes do traballador/a, que reúnan os seguintes requisitos: - Convivir no domicilio familiar. - Non ter acadado, no ano natural, rendas superiores ao salario mínimo interprofesional garantido para maiores de 18 anos. - Outras persoas vinculadas ao traballador/a por razón de tutela ou acollemento, non remunerado, formalizado na entidade pública con competencias nesta materia; sempre que cumpran os requisitos establecidos no apartado anterior. No caso de separación legal ou divorcio, as axudas aos fillos serán do 80%. Terá a consideración de relación marital análoga ao matrimonio a formada por dúas persoas que leven convivindo polo menos un ano, podéndose acreditar tal circunstancia por medio da inscrición no rexistro, ou calquera outro medio admisible en dereito. No caso de ter fillos será suficiente acreditar a convivencia. No suposto de que o/a solicitante, persoal activo, non prestara servizos todo o ano ou curso escolar ao que se refire o concurso de axudas económicas, a axuda que percibirá terá un importe directamente proporcional ao tempo traballado.2.1.- As solicitudes das axudas formularanse en todo caso polos empregados municipais, no modelo oficial que facilitará o Rexistro Xeral, facendo constar o tipo de axuda solicitada e para quen se solicita, achegando a documentación esixida.2.2. O feito de presentar a solicitude entraña a aceptación das condicións establecidas no presente regulamento. Establécese un único prazo para a entrega de solicitudes e documentación que comprende o período que vai desde o 1 de xaneiro ao 15 de febreiro do ano seguinte ao que se refira o concurso de axudas. Coa solicitude achegarase a seguinte documentación común aos diferentes tipos de axuda; así como as específicas de cada unha delas e que máis adiante se sinalarán: a) No caso de que algún dos membros da unidade familiar percibira, ou vaia percibir, axudas económicas polo mesmo concepto ou análoga finalidade que as desenvolvidas no presente regulamento, deberá presentar certificación ou outro documento acreditativo do importe da axuda recibida. No suposto de percibir a mencionada axuda con posterioridade á establecida no presente regulamento, deberá comunicarse da mesma forma. b) Fotocopia compulsada da declaración do Imposto sobre a renda das persoas físicas (todas as follas) que se correspondan co último exercicio, do solicitante e de todos e cada un dos membros da súa unidade familiar. No caso de que algún dos membros da unidade familiar, maior de 18 anos, non tivera obriga de realizar a declaración da renda terá que achegar unha certificación de Facenda que o acredite e, se ademais fora traballador municipal, un certificado emitido para efectos do IRPF para poder descontarlle das rendas do traballo persoal o importe da seguridade social e, se estivera comprendido no suposto do apartado c) do artigo 8, certificado das cotas aboadas. No caso de presentar a declaración do Imposto sobre a renda das persoas físicas a través da rede, será necesario achegar declaración xurada de que foi efectivamente presentada. c) Fotocopia da declaración complementaria da citada no apartado anterior. d) No seu caso, declaración xurada de non percibir ingresos. e) Ademais, de ser o caso, declaración xurada de non percibir axudas. f) Se se solicita axuda por enfermidade ou otorrinolaringoloxía, debe achegar o cadro médico do asegurado correspondente, agás no caso de ser asegurado da Seguridade Social. Serán causas de exclusión das axudas económicas, entre outras, as seguintes: a) Presentar a solicitude fóra de prazo. b) Non achegar a documentación esixida no impreso da solicitude. A notificación para solicitar documentos non achegados ou para mellorar os que se achegaron será publicada no taboleiro de anuncios de todos os centros de traballo deste Concello, a fin de garantir a máxima difusión, nos termos establecidos no apartado 5. b), do artigo 59 da Lei 30/1992, de 26 de novembro, de réxime xurídico das administracións públicas e procedemento administrativo común. O prazo para achegar a documentación que falte será de quince días a contar desde o día seguinte ao da publicación neste taboleiro. c) Carecer de algún dos requisitos ou documentos esixidos. d) Falsear ou ocultar, demostrado debidamente con probas, de datos ou documentos. e) Non formar parte da unidade familiar a persoa causante do gasto. f) Existir separación xudicial do matrimonio, cando se solicite axuda económica por gastos de cónxuxe. g) Renunciar, calquera dos membros da unidade familiar, á percepción das axudas, que polo mesmo concepto ou análoga finalidade puidera obter por parte de entidades públicas ou privadas, con excepción dos supostos de axudas por discapacidade. Todos aqueles solicitantes, ou membros da súa unidade familiar, que incorran nunha manifesta ocultación, falseamento de datos ou documentación, que resultara determinante para a concesión e/ou fixación da contía da correspondente axuda, serán penalizados con cinco anos de exclusión da axudas, o/a solicitante e todos os membros da unidades familiar, e no caso de que se recibira algunha outra axuda, en tales circunstancias, sen prexuízo da penalización prevista neste artigo, estarán obrigados ao reintegro do importe de esta perdendo o dereito a percibir calquera das axudas económicas descritas no presente regulamento, todos os membros da unidade familiar, en tanto non se produza este reintegro.7.1. O importe máximo que se perciba en concepto de axuda económica, non poderá ser superior ao importe do gasto realizado; entendendo como tal, o acreditado documentalmente polo solicitante; descontando dos gastos que proceda computar, segundo o disposto no presente regulamento, a aplicación dos límites ou índices correctores reflexados no artigo 8.7.2. No suposto de percepción de axuda económica, subvención ou bolsa de estudos polo mesmo concepto ou análoga finalidade por parte da entidade pública ou privada, se o importe de aquela fora inferior ao que corresponda pola aplicación do presente regulamento, se terá dereito á percepción desta, deducindo o importe recibido polo mesmo concepto. Non se terá en conta esta axuda no caso das minusvalías.7.3. No caso de percibir as axudas económicas ou subvencións previstas no número anterior, con posterioridade ao abono das axudas establecidas no presente regulamento, se descontaría o importe de aquelas, dos importes que percibirá a unidade familiar, nas seguintes convocatorias.8.1. O importe da partida destinada ás axudas que aquí se regulan, se distribuirá de forma inversamente proporcional aos ingresos netos da unidade familiar do solicitante. Entenderanse como ingresos netos da unidade familiar o resultado de aplicar a seguinte táboa sobre os ingresos brutos desta, despois de descontar: g) Pensións compensatorias e anualidades por alimentos do traballador municipal. h) Cotizacións á Seguridade Social do traballador municipal. i) Cotas satisfeitas aos sindicatos ou asociacións/sindicatos profesionais e colexios profesionais obrigatorios para o desempeño da función polo traballador.8.2.-Para o cálculo do importe da axuda, as anteriores porcentaxes aplicaranse, en todo caso, sobre o límite máximo establecido para cada un dos tipos de axuda, aínda que o gasto realizado fora superior (artigo 7.1). 9.1.-A cantidade máxima que se aboará a cada solicitante será a resultante da aplicación do presente regulamento.9.2.- No caso de que, unha vez que se apliquen as porcentaxes establecidas nas táboas correctoras do artigo anterior, non fora suficiente a cantidade existente, a diferenza se deducirá porcentualmente entre todos os perceptores de axudas económicas.9.3.-Se unha vez distribuída a axuda establecida no número anterior, se produce remanente se redistribuirá, co tope máximo do gasto realizado. As axudas económicas serán concedidas por resolución da Alcaldía, por proposta da Xunta de Persoal e do Comité de Empresa. Resérvase para á Comisión Mixta paritaria de interpretación e estudo do acordo regulador a facultade de interpretar as dúbidas ou contradicións, que puideran xurdir da aplicación deste regulamento, ademais da posibilidade de introducir as modificacións que foran precisas para o seu mellor desenvolvemento e/ou aplicación, coa condición de non desvirtuar os requisitos, as condicións nin a finalidade das axudas económicas que se contemplan no presente regulamento.12.1.-Poderán optar a esta axuda as persoas incluídas no ámbito de aplicación do presente regulamento afectadas por unha discapacidade, sempre e cando esta sexa dun grao igual ou superior ao 33% e que non perciba renda ou salario superior ao salario mínimo interprofesional.12.2.-Estas axudas son complementarias de todas aquelas outras que se poidan percibir doutro organismo público ou privado. Sen prexuízo dos datos consignados na solicitude, achegaranse con esta, ademais da documentación establecida no artigo 4, a seguinte: • Certificación do grao de discapacidade, expedido polo Imserso ou polo organismo da comunidade autónoma correspondente. O importe máximo que se percibirá en concepto de axuda económica por discapacidade será o seguinte: 15.1.- Inclúense neste concepto, os gastos de matrícula, libros e material escolar que resulten, como consecuencia dos estudos que realice o persoal incluído no ámbito de aplicación deste regulamento, en tan só un dos seguintes niveis de estudos: a) 1º e 2º ciclo de educación infantil pública. b) Educación primaria obrigatoria, ata 6º curso. c) Educación secundaria obrigatoria, Bacharelato (LOXSE) e Formación Profesional de grao medio ou superior, e curso de acceso á Universidade. d) Universidade, escola técnica ou conservatorio. e) Estudos homologados polo Ministerio ou Consellería de Educación e Ciencia, con validez académica. Os cursos dos apartados d) e e), non poderán recibir axuda superior ao gasto realizado. - Os solicitantes de bolsas de estudos dos apartados d) e e ) para poder percibir a axuda deberán achegar a certificación da denegación da bolsa e o pagamento das taxas que correspondan nun prazo de 15 días a contar desde o seguinte á recepción da comunicación da denegación.15.2.- Quedan expresamente excluídos os doutoramentos e másters.15.3.- Esta axuda económica concederase só sobre un nivel de estudos, carreira ou curso por ano; e no caso de solicitar máis dunha axuda económica, soamente se aboará unha delas, que será a que resulte máis beneficiosa para a persoa interesada. Sen prexuízo dos datos consignados na solicitude, achegarase con esta, inexcusablemente, ademais dos documentos citados no artigo 4, os seguintes: a) O certificado de matriculación ou, no seu caso, fotocopia compulsada da folla de liquidación das taxas de matrícula correspondentes ao curso para o que se solicite a axuda económica. b) Fotocopia do plan de estudos da carreira que corresponda.17.1.- O importe máximo que se percibirá en concepto de axuda económica por gastos de bolsa de estudos será o que segue: 17.2.- No suposto de cursar materias soltas, o importe da axuda calcularase de forma directamente proporcional ao número total de materias ou créditos do curso correspondente. Se fosen materias de distintos cursos calcularase porcentualmente sobre o total de materias ou créditos de cada un deles, ata o límite da axuda.17.3.- Para os efectos do cálculo do importe da axuda por estudos do apartado d) e e), non se computarán as materias que se repitan por segunda vez (3º matrícula). 17.4.- No caso dos proxectos de fin de carreira computarase como gasto realizado o importe da matrícula ou taxa que corresponda, sempre referido a estudos realizados en centros educativos públicos que se atopan no territorio do Estado español.18.1.- Inclúense neste concepto os gastos derivados da estancia nas escolas infantís, durante o ano anterior ao curso escolar ao que se refira a oportuna convocatoria, dos membros da unidade familiar do solicitante, ata o momento no que poida ter acceso ao 2º ciclo de educación infantil.18.2.- Quedan expresamente excluídos dos citados gastos, os correspondentes a comida, transporte, seguros, material escolar e deportivo, e as denominadas actividades complementarias ou extraescolares.18.3.- Para os efectos do disposto no apartado 1 deste artigo, entenderase por curso escolar o que vai desde o día 1 de setembro dun ano, ata o día 31 de agosto do ano seguinte. Sen prexuízo dos datos consignados na solicitude, achegaranse con esta, ademais da documentación establecida no artigo 4, a seguinte: a) Facturas orixinais detalladas ou fotocopias cotexadas dos gastos realizados. b) Certificado de nacemento do/s fillo/s. O importe máximo que se percibirá polo concepto de gastos de escola infantil será de 600 euros por fillo. Inclúense neste apartado os gastos por tratamentos odontolóxicos excluídos das prestacións da asistencia sanitaria da Seguridade Social ou entidades privadas de asistencia sanitaria, aos funcionarios do Concello de Culleredo, realizados polo persoal incluído no ámbito de aplicación do presente regulamento. Sen prexuízo dos datos consignados na solicitude, achegaranse con esta, ademais da documentación establecida no artigo 4, as facturas orixinais detalladas, nas que deberá constar o nome do paciente, ou fotocopias compulsadas dos gastos realizados. O importe máximo a percibir polo concepto de axuda económica por gastos de odontoloxía estará determinado polos prezos medios do tratamento odontolóxico de que se trate, non podendo exceder, en calquera caso, do límite de 1.800 euros por unidade familiar. Coa fin de determinar os importes medios, cada ano se publicará unha táboa cos prezos máximos con que se farán os cálculos e para iso as facturas deberán agruparse nalgún dos seguintes conceptos: o Ortodoncia. o Endodoncias. o Radiografías. o Limpezas bucais. o Empastes o Próteses 24.1.- Inclúense neste concepto os gastos realizados na adquisición, por prescrición médica, de elementos correctores da visión (ou gafas ou lentes de contacto) realizados polo persoal suxeito ao ámbito da aplicación do presente regulamento.24.2.- Esta axuda concederase só unha vez cada tres anos, por membro da unidade familiar; agás que, no caso de cristais ou lentes de contacto, exista prescrición médica que xustifique a necesidade de cambio por axuste de graduación. Sen prexuízo dos datos consignados na solicitude, achegaranse con esta, ademais da documentación establecida no artigo 4, a seguinte: a) Informe do oftalmólogo ou optometrista colexiado. b) Factura orixinal detallada, ou fotocopia compulsada, do gasto realizado. O importe máximo que se percibirá en concepto de axuda económica por gastos de oftalmoloxía non poderá exceder dos que se establecen a continuación.27.1.- Inclúense neste concepto os gastos realizados na adquisición, por prescrición médica, de elementos correctores da audición (audífonos), realizados polo persoal suxeito ao ámbito da aplicación do presente regulamento.27.2.- Esta axuda concederase só unha vez, por membro da unidade familiar; salvo que exista prescrición médica nas mesmas condicións que as reguladas no Sergas que xustifique a necesidade de cambio por falta de efectividade do anterior. Sen prexuízo dos datos consignados na solicitude, achegaranse con esta, ademais da documentación establecida no artigo 4, a seguinte: a) Informe do otorrino do seguro médico, xustificativo da necesidade de cambio. b) Factura orixinal detallada, ou fotocopia compulsada, do gasto realizado. O importe máximo que se percibirá en concepto de axuda económica por compra de audífonos non poderá superar os 600 euros.30.1.- Inclúense neste concepto, con carácter xeral, os gastos por servizos e/ou tratamentos sanitarios dispostos por persoal facultativo do seguro médico que corresponda e excluídos das prestacións sanitarias da Seguridade Social, realizados polo persoal suxeito ao ámbito de aplicación do presente regulamento e, tamén: b) Operacións oftalmolóxicas dirixidas á corrección da visión, só en calquera dos seguintes supostos: - Un mínimo de cinco dioptrías no ollo operado. - Que a suma das dioptrías de miopía máis a metade das de astigmatismo dese mesmo ollo sexa igual ou superior a cinco. Corrección de hipermetropía cando se teña polo menos catro dioptrías no ollo operado. b) Tratamentos ortoprotésicos, excluídos da Seguridade Social, cun prezo superior a 60 euros. En relación aos tratamentos das chamadas medicinas alternativas, estes serán obxecto de axudas económicas, sempre que con anterioridade se esgotaran as posibilidades terapéuticas da medicina oficial, a través do seguro médico, e non se obtiveran resultados positivos, logo da valoración da Comisión Mixta paritaria e informe do Servizo Médico Municipal.30.2.- Quedarían excluídos do anterior alcance: a) Operacións de estética. b) Operacións oftalmolóxicas dirixidas á corrección da miopía, cando contemplen os supostos non incluídos no apartado 30.1a) c) Prestacións cubertas total e parcialmente pola Seguridade Social ou servizos sanitarios concertados. d) Tratamentos ortoprotésicos incluídos na Seguridade Social e os excluídos que teñan un prezo inferior a 60 euros. Sen prexuízo dos datos consignados na solicitude, achegaranse con esta, ademais da documentación establecida no artigo 4, a seguinte: a) Informe ou prescrición facultativa do especialista do seguro médico oficial, que xustifique a necesidade do servizo e/ou tratamento recibido. b) Factura orixinal detallada ou fotocopia compulsada dos gastos realizados. Cada solicitude será estudada e valorada individualmente pola Xunta de Persoal e/ou Comité de Empresa, que fará a súa proposta, en función da valoración das circunstancias concorrentes en cada caso, o alcance e importe da axuda económica, solicitada polo traballador/a, sobre a que se aplicará, no seu caso, a táboa reflexada no artigo 8. A consignación orzamentaria que recolla a cantidade máxima destinada a acción social, experimentará anualmente un incremento igual ao incremento do IPC.